Source: http://www.vyvlastnenie.sk/clanok/a/padaju-prve-rozsudky-za-jaguar-sudy-rozhoduju-rozne/
Timestamp: 2017-04-23 17:50:49+00:00
Document Index: 9747132

Matched Legal Cases: ['súd ', 'súd ', 'súd ', 'súd ', 'súd ', 'súd ']

BRATISLAVA, NITRA. Dva rovnaké spory, dva odlišné výsledky. Také sú prvé závery rozhodnutí, ktoré s výstavbou priemyselného parku, kde bude stáť aj štvrtá automobilka na Slovensku Jaguar Land Rover, začali súdy vydávať. O jednej z prvých žalôb rozhodol Krajský súd Bratislava ešte začiatkom septembra. Žalobu, ktorú podala farnosť v obci Zbehy neďaleko priemyselného parku proti ministerstvu dopravy, zmietol súd zo stola. Vo svojom rozhodnutí skonštatoval, že žaloba nie je odôvodnená.
O čo išlo Farnosť Zbehy podala žalobu proti ministerstvu dopravy na jar tohto roka. Nepáčilo sa jej rozhodnutie, ktorým začiatkom roka štát rozhodol o vyvlastnení pozemkov. Tie boli na mieste, kde sa dnes stavia veľký priemyselný park. V žalobe tvrdila, že štát okrem iného nesprávne určil cenu pozemku, ktorý chcel vyvlastniť. Podľa žaloby štát v znaleckom posudku nesprávne určil jeho cenu. V ňom suma, ktorú určil znalec, nezodpovedala trhovej cene pozemkov v regióne.
Farnosť nedostala pritom ponuku náhradného pozemku za vyvlastnenú pôdu. Spoločnosť MH Invest, ktorá priemyselný park buduje, tvrdila, že žiadne pozemky nevlastní, a teda ich nemôže dať. A preto súd rozhodol v neprospech farnosti.
„Rozhodnutie vnímame v rozpore so zákonom. Myslíme si, že došlo k porušeniu stavebného zákona s tým, že znalecký posudok nespĺňa zákonné náležitosti,“ vraví advokát farnosti Jozef Nádaský.
Znalecký posudok musí okrem iného nielen porovnávať kúpne ceny pozemkov v okolí priemyselného parku, ale aj to, kde sa pozemok nachádza. Ministerstvo dopravy rozhodnutie nekomentovalo. Skonštatovalo vo svojom stanovisko, že verdikt ešte nie je právoplatný, a preto sa k nemu nemôže vyjadrovať. Farnosť Zbehy podľa rozhodnutia totiž ešte môže výsledok zvrátiť podaním sťažnosti. O nej už bude rozhodovať Najvyšší súd. Nádaský potvrdil, že jeho klient už právo využil a sťažnosť podal. Nejde o jediné rozhodnutie v súvislosti s výstavbou priemyselného parku neďaleko Nitry. Advokát poukázal aj na iné rozhodnutie, ktoré súd rozhodol dva dni po zamietnutí žaloby Farnosti Zbehy.
Skonštatoval, že bratislavský krajský súd v obdobnom prípade rozhodol úplne opačne. A žalobu prijal ako oprávnenú.
Jaguar už začal stavať
Žalobu na vyvlastnenie pozemkov s pozitívnym výsledkom pre vyvlastneného majiteľa podával obyvateľ Nitry Roman Cerulík. Ten žiadal, aby súdy preverili rozhodnutie ministerstva dopravy, ktorým jeho pozemky vyvlastnil. Pozemok vlastnil od roku 2005. Vraví, že jeho žalobu súd zamietol. Následne podal sťažnosť, pričom o nej už bude rozhodovať Najvyšší súd. Napriek sporom o vyvlastnenie pozemkov sa priemyselný park neďaleko Nitry už pripravuje. Ešte vlani štát podpísal zmluvu na jeho prípravu so Strabagom za vyše 123 miliónov eur. Za ďalších 110 miliónov eur prebieha súťaž na hrubé terénne úpravy. Má ísť o odstránenie, uskladnenie a odvezenie ornice, oplotenie či zabezpečenie dokumentácie na kolaudáciu stavby.
V polovici septembra začiatok výstavby svojho závodu ohlásil aj samotný Jaguar. Za približne 950 miliónov eur ho postavia dve spoločnosti. Konkrétne ide o českú spoločnosť VCES, ktorá je dcérou francúzskej firmy Bouygues Construction, a japonská Takenaka. Jaguar sa zaviazal, že na Slovensku preinvestuje celkovo 1,4 miliardy eur a zamestná 2 800 ľudí. Na revanš za to štát automobilke poskytne stimul vo výške 129 miliónov eur. Automobilka chce svoje autá začať vyrábať v druhej polovici roka 2018, pričom ročne by mala produkovať 150-tisíc áut ročne, konkrétne značky zatiaľ nie sú známe.
Nitra, Jaguar Občianska iniciatíva Za spravodlivé vyvlastňovanie
Jaguar potiahne Nitru Výskum pod Jaguarom bol rýchly. Vraj pre nevýznamnosť nálezov Cerulík podal žalobu pre vyvlastnenie pozemku pre Jaguar Skanska postaví diaľničný privádzač k Jaguaru Prednosta Illéš dementuje medializované správy o vyhrážkach Cerulíka Roman Cerulík podal trestné oznámenie na štátneho tajomníka Vlastní pozemky tam, kde má stáť Jaguar. Nech mi ich štát odblokuje, odkazuje Reči o ohrození Jaguaru vraj šíri špekulant, ktorý chce vydierať štát "Štát je arogantný a skreslil údaje." Občan podal žalobu pre výstavbu Jaguaru Komentujte na Facebooku